Kombinácia liekov
Dobrý deň., začínam byť prechladnuta.., suchý kašeľ.. škriabanie v krku a .. chcem sa spýtať aké lieky môžem užívať..( sirup, kvapky, Paralen,panadol). Nakoľko užívam.Antidepresíva.Coaxil za odpoveď vopred ďakujem
Dobrý deň
Ďakujeme za Vašu otázku
Na potlačenie príznakov suchého dráždivého kašľa odporúčam užívanie lieku
Tussical
, ktorý je vo forme sirupu. Používa sa na tmenie suchého dráždivého kašľa rôzneho pôvodu. U dospelých sa užíva 4x denne 15 ml.
Na zmiernenie bolesti hrdla a dezinfekciu ústnej dutiny odporúčam pastilky
Orasept s príchuťou medu a citrónu
. Užíva sa 1 pastilka každé 2-3 hodiny, pričom sa nesmie užiť viac ako 8 pastiliek za deň.
Pri súčasnom užívaní liekov s obsahom účinnej látky paracetamol (Panadol, Paralen, a i.) a Coaxil bola pozorovaná stredne závažná interakcia, pri ktorej môžu inak neškodné dávky paracetamolu spôsobiť poruchy funkcie pečene. Z toho dôvodu odporúčam na zmiernenie bolesti a zníženie teploty užívanie liekov s obsahom účinnej látky
Ibuprofén
, ktorého súčasné užívanie s liekom Coaxil je bezpečné.
Ak sa do 7 dní stav nezlepší, alebo ak sa zhorší, je potrebné konzultovať Váš zdravotný stav s lekárom.
Prajem pekný zvyšok dňa
S pozdravom, PharmDr. Lucia Kubáňová